Handlingsplaner

**FRIs guide for handlingsplaner.**

# Fremdriftsplan

|  |  |
| --- | --- |
| **Planlegg og fordel ansvar:**  | **Tips:**  |
|   |   |
| Hvilken kommune?  |   |
| Har den kommunen en lignende plan allerede?  | Sjekk nettsiden til kommunen og  |
|   | bruk relevante søkeord (LHBT,  |
|  | homofile, lesbiske etc.)  |
|  |   |
|  | Mange kommuner har en  |
|  | likestilling, inkluderings og  |
|  | mangfoldsplan (LIM), noen har  |
|  | også en mangfoldsplan- eller  |
|  | strategi.  |
|  |   |
| Hvem skal dere kontakte?  | Hvis kommunen allerede har en  |
|  | plan anbefaler vi å sjekke med  |
|  | administrasjonen først om denne  |
|  | planen skal revideres. Skal den  |
|  | ikke det – ta kontakt med  |
|  | politikerne.  |
|  |   |
|  | Har ikke kommunen en slik plan?  |
|  | Politisk initativ er alltid det  |
|  | beste, administrasjonen vil  |
|  | gjerne ikke ha ekstra arbeid.  |
|  |   |
|  | Ordføreren er et godt  |
|  | utgangspunkt, men ønsker man  |
|  | et bredt tverrpolitisk initativ  |
|  | anbefaler vi gruppelederne i by- |
|  | /kommunestyret/fylkestinget.  |
|  | Kontaktinformasjonen finner  |
|  | man gjerne på nettsiden under  |
|  | ”politikk”.  |
|  |   |
|  |   |
|  |   |
|  |   |
|  |   |
|  |   |
|  |   |
|  |   |
|  |   |

|  |  |
| --- | --- |
| **Gjennomføringen** |  |
|  |  |
| Send en oppfordringsmail | Når man har bestemt hvem man skal kontakte, send en oppfordringsmail.***Se oppfordringsmail på side 7.***  |
| Hva skjer så? | Når man har sendt mailen, så er det viktig at man følger opp. Man får som oftest veldig kjapt svar, og noen ganger vil det være at man takker for innspillet og tar det videre.Da er det ofte lurt at man tar kontakt med enkeltpartier og oppfordrer de til å ta kontakt med dere hvis de har noen spørsmål eller lurer på noe.Noen partier er mer positivt innstilt til vår målgruppe enn andre, sjekk gjerne tidligere utspill fra deres lokale partier for å finne disse.***Se oppfølgningsmail på side 9.***  |
| Media? | Hvis det tar lang tid før man får svar fra kommunen, kan det være en god idé å kontakte lokalmedia.***Se pressemelding på side 10.***  |

|  |  |
| --- | --- |
| **Oppfølgningen** |  |
|  |  |
| Positivt svar | Når kommunen/fylkeskommunen har svart positivt til oppfordringene deres og har sagt at de skal igangsette arbeidet. Er det lurt å bygge på dette, spør gjerne politiker(ene) som er mest positive om de vil være med på et presseutspill angående saken.***Se pressemelding ”presseutspill” side 11.*** |
| Første møte | Det kan gjerne ta litt tid før man virkelig får startet arbeidet, men det vil som oftest starte med et møte med noen i kommunen.Da er det viktig at man har planlagt hva som er viktig for dere å ta med inn i møtet.Her er det fint å bruke bakgrunnstall, informasjon om FRI og våre lokale aktiviteter, hva som skjer i kommunen i dag (informasjonsoppdrag etc.) og viktigheten av dette.***Se stikkordsliste på side 12.*** |
| Etter møtet | Send mail til administrasjonen, takk for møtet og send gjerne over relevante lenker.***Se relevante lenker på side 13.*** |
| Politisk behandling | Etter en liten stund vil saken komme opp for politisk behandling, her er det et godt råd at man oppfordrer til en høringsrunde.Hvis det er slik at saken ikke skal ut på høring, se ”politisk |

|  |  |
| --- | --- |
|  | behandling 2”. |
| Høringsuttalelse | Når saken er på høring er det viktig at man skriver en god høringsuttalelse.***Se eksempel på høringsuttalelse på side 14.*** |
| Politisk behandling 2 | Når dere har sendt inn høringsuttalelsen, er det lurt å følge opp med politikerne.Som oftest vil saken gå opp i flere utvalg før den skal opp til endelig behandling.Det er lurt å kontakte politikerne før den skal opp i første utvalg.Ta kontakt med de politiske partiene og spør om ikke dere kan få en halvtime på gruppemøtene deres for å komme med innspill til saken.Har saken vært ute på høring, og dere er fornøyd med saken slik den ligger nå – send gjerne en mail til politikerne hvor dere skryter av saken.Er dere ikke fornøyd med saken etter høringsrunden og dere ser at administrasjonen ikke har lagt inn punktene deres, ikke bli demotivert! Ta kontakt med politikerne og inviter dere selv til gruppemøtene deres. |
| Politisk behandling 3 | Da har dere vært i møter med politikerne og administrasjonen og har fått presentert deres innspill, og nå skal saken opp for endelig behandling.Her kan dere eventuelt kontakte lokalmedia og gå ut med at dere |

|  |  |
| --- | --- |
|  | er veldig glad for at kommunen nå skal få på plass en plan/strategi for normbrytere/mangfold etc. og oppfordre nabokommunen til å gjøre det samme.***Se presseutspill 2 på side 15.*** |
| Endelig behandling | Når kommune-, bystyret eller fylkestinget endelig skal behandle saken er det viktig at dere er tilstede i salen. Pass også på at dere deler jevnlig på sosiale medier under hele handlingsplansprosessen, men spesielt når det er ferdig behandlet. |
| Videre oppfølgning | Hvis dere har fulgt stikkordslisten, så har dere gjerne fått inn at det skal være en referansegruppe/arbeidsgruppe som skal jobbe videre med planen. Pass på at dere og Skeiv Ungdom har en plass i disse gruppene.Pass også på at dere har lagt inn at planen skal jevnlig revideres. |
| Ferdig! | Vips, så har dere fått på plass en handlingsplan/strategi, og kan jobbe videre med neste kommune. |

# En fargerik oppfordringsmail

## Kjære Ordfører XX, gruppeledere i XX kommune, politiker XX,

På vegne av FRI \_\_\_\_\_\_\_\_\_, Foreningen for kjønns- og seksualitetsmangfold, ønsker jeg veldig gjerne å komme med en oppfordring til deg og XX kommune.

Det er en oppfordring om en egen handlingsplan mot diskriminering av mennesker som bryter med normene for kjønn og seksualitet (LHBTI - og skeive).

Først og fremst kan jeg forklare litt betegnelsen «mennesker som bryter med normene for kjønn og seksualitet». Som du kanskje har fått med deg, så har FRI byttet navn. Vi byttet navn fra LLH, Landsforeningen for lesbiske, homofile, bifile, trans. og intersexpersoner til FRI, Foreningen for kjønns- og seksualitetsmangfold.

Med dette navnebyttet, så utvidet vi også gruppen mennesker vi er representerer. Grunnen til dette er at mange av våre medlemmer ikke identifiserte seg som LHBTI, og vi som er en organisasjon for hele mangfoldet innenfor kjønn og seksualitet vedtok da en felles betegnelse for vår målgruppe og våre medlemmer – nemlig mennesker som bryter normene for kjønn og seksualitet.

### Så, grunnlaget for min oppfordring:

For ikke lenge siden hadde FRI en spørreundersøkelse hvor vi spurte både våre medlemmer og de som ikke er våre medlemmer om deres identitet og orientering. Det som kom ut av denne spørreundersøkelsen er at det er et enormt mangfold i landet vårt. Dette mangfoldet ønsker veldig gjerne til å bidra til et mer likestilt samfunn, både lokalt, regionalt, nasjonalt og internasjonalt, men opplever at deres stemme og eventuelle problemstillinger gjerne ikke blir hørt i deres eget lokalsamfunn. Dette ønsker vi å gjøre noe med!

### Handlingsplaner. Hva legger vi inn i handlingsplaner? Og hvorfor en egen handlingsplan for vår målgruppe?

1. Hvorfor en egen handlingsplan for vår målgruppe?
* Mennesker som bryter normene for kjønn og seksualitet er dessverre fortsatt en av flere spesielt utsatt grupper som opplever diskriminering, stigmatisering, mobbing, vold og trakassering blant annet. Gjennom gode handlingsplaner kan vi få kunnskap om hvordan situasjonen er per dags dato, vise hvilke tiltak som er tilgjengelige, hvilke

tjenester og kunnskap som finnes og ikke minst gi oss retningslinjer for videre arbeid for å bedre levevilkårene og livskvaliteten til normbrytere i den enkelte kommune.

Handlingsplaner er også et veldig godt verktøy for å kunne synliggjøre mer spesifikke og konkrete utfordringer som en mangfoldig og sammensatt gruppe som normbrytere

representerer lokalt. På denne måten kan er en god handlingsplan bli et viktig verktøy for kunne tilpasse tiltakene til målgruppene. Det er nemlig slik at det finnes mennesker som bryter normene for kjønn og seksualitet i samtlige kommuner i XX, fra XX i sør til XX i nord, men kun et fåtall har en stemme og synlighet i sitt lokalsamfunn.

1. Hva legger vi inn i handlingsplaner?
* Vi legger inn i våre handlingsplaner konkrete målsetninger med tiltak. Det er nemlig slik at enkle tiltak, for eksempel et årlig kurs for helsesøstrene i kommunen har en enorm effekt for vår målgruppe. Jo mer kunnskap og forståelse normbrytende ungdom, voksne og eldre møter - jo bedre. Dessverre viser flere undersøkelser at slik kunnskap er mangelvare i mange kommuner.

Vi håper derfor at XX kommune og du/dere tar denne fargerike oppfordringen! Slik sørger vi for at vår kommune og vårt fylke tar vare på og øker kunnskapen om vårt flotte mangfold!

Ta gjerne kontakt hvis du/dere lurer på noe! En god og fargerik hilsen

XX

Leder, FRI XX

Foreningen for kjønns- og seksualitetsmangfold

Tlf:

Mail: @foreningenfri.no

Postadresse:

Besøksadresse:

# Oppfølgningsmail

## Kjære Ordfører XX, gruppeledere i XX kommune, politiker XX,

For en liten stund siden (dato. måned.) sendte vi en fargerik oppfordring til deg/dere, hvor vi la frem utfordringene som vår målgruppe; mennesker som bryter normene for kjønn og seksualitet møter i vårt fylke.

Jeg vil gjerne minne dere på denne oppfordringen og håper at du/dere ønsker å ta denne videre i din/deres kommune.

Mennesker som bryter normene for kjønn og seksualitet er dessverre fortsatt en av flere spesielt utsatt grupper som opplever diskriminering, stigmatisering, mobbing, vold og trakassering blant annet. Gjennom gode handlingsplaner kan vi få kunnskap om hvordan situasjonen er per dags dato, vise hvilke tiltak som er tilgjengelige, hvilke tjenester og kunnskap som finnes og ikke minst gi oss retningslinjer for videre arbeid for å bedre levevilkårene og livskvaliteten til normbrytere i den enkelte kommune.

Handlingsplaner er også et veldig godt verktøy for å kunne synliggjøre mer spesifikke og konkrete utfordringer som en mangfoldig og sammensatt gruppe som normbrytere representerer lokalt. På denne måten kan er en god handlingsplan bli et viktig verktøy for kunne tilpasse tiltakene til målgruppene. Det er nemlig slik at det finnes mennesker som bryter normene for kjønn og seksualitet i samtlige kommuner i XX, fra XX i sør til XX i nord, men kun et fåtall har en stemme og synlighet i sitt lokalsamfunn.

Vi håper derfor at XX kommune og du/dere tar denne fargerike oppfordringen! Slik sørger vi for at vår kommune og vårt fylke tar vare på og øker kunnskapen om vårt flotte mangfold!

Ta gjerne kontakt hvis du/dere lurer på noe! En god og fargerik hilsen

XX

Leder, FRI XX

Foreningen for kjønns- og seksualitetsmangfold

Tlf:

Mail: @foreningenfri.no

Postadresse:

Besøksadresse:

# Pressemelding (Ikke svar)

På tide med handlingsplan for LHBTI-mennesker i xx kommune

Vi i FRI xx har et ønske, og det er at mennesker som bryter normene for kjønn og seksualitet skal ha det bedre i sitt lokalsamfunn, og vi mener veien å gå for å få til dette er egne handlingsplaner og konkrete tiltak for vår målgruppe. Fordi det er nemlig gjennom gode handlingsplaner at vi kan få kunnskap om hvordan situasjonen er pr d.d, viser hvilke tiltak som er tilgjengelige og ikke minst gir oss retningslinjer for videre arbeid for å bedre levevilkårene og livskvaliteten til LHBTI-personer i den enkelte kommune.

Det er nemlig slik at det finnes LHBTI- og skeive personer i samtlige kommuner i XX, fra XX i sør til XX i nord, men kun et fåtall har en stemme og synlighet i sitt lokalsamfunn.

Vi har derfor sendt en fargerik oppfordring til ordfører xx, gruppeledere xx og politikere xx, i xx kommune, om nettopp en slik handlingsplan og vi håper xx tar denne oppfordringen.

Vi mener xx kommune har spesielt gode grunner til å iverksette en slik handlingsplan. Det er en kommune med mange innbyggere, er den største arbeidsgiveren i kommunene og har mange mennesker som bryter normene for kjønn og seksualitet som tjenesteytere, blant annet.

Det er bare et fåtall kommuner på landsbasis som har en egen handlingsplan for LHBT- personer, og vi vil spesielt utfordre xx kommune i xx til å få en handlingsplan på plass, og dermed være en trendsetter i fylket vårt på mangfold!

Vi har troen på at xx kan bli det første fylket med handlingsplan for LHBTI-ere i samtlige kommuner! Det vil sende et sterkt budskap både til alle andre kommuner og fylker!

For videre sitater og kommentarer kan xx kontaktes på tlf: og mail:

# Presseutspill (positivt svar)

XX kommune satser på mangfold!

Ordfører XX, Gruppeledere XX, politikere XX satser nå på mangfoldet i XX kommune. De har nå bestemt at det skal vedtas en egen handlingsplan for mennesker som bryter normene for kjønn og seksualitet, noe vi i FRI XX synes er helt fantastisk!

Det er nemlig gjennom gode handlingsplaner at vi kan få kunnskap om hvordan situasjonen er pr d.d, viser hvilke tiltak som er tilgjengelige og ikke minst gir oss retningslinjer for videre arbeid for å bedre levevilkårene og livskvaliteten til LHBTI- personer i den enkelte kommune.

Handlingsplaner er også et veldig godt verktøy for å kunne synliggjøre mer spesifikke og konkrete utfordringer som en mangfoldig og sammensatt gruppe som LHBTI- personer representerer lokalt. På denne måten kan en god handlingsplan bli et viktig verktøy for å kunne tilpasse tiltakene til målgruppene.

”Vi vil spesielt berømme ordfører xx, gruppelederne i xx og politiker xx for å løfte denne saken i sin kommune! Dette viser at xx kommune ser behovet for å løfte viktige utfordringer som angår vår målgruppe og på den måten bedrer levevilkårene for mange mennesker.” Sier leder XX i FRI XX.

### Be om sitat fra ordfører, politiker, gruppelederne og lim inn.

”Nå gleder vi oss til saken skal opp til politisk behandling, slik at vi kan starte arbeidet for alle menneskene der ute som bryter normene for kjønn og seksualitet!”

### Be ordføreren, politikeren(e) om å utfordre nabo-ordføreren eller politikeren(e), til å igangsette dette arbeidet i sin kommune.

For bilder, flere sitater og kommentarer kan du kontakte: XX, leder i FRI xx

Ordfører/Politiker XX

# Stikkordliste

Når du skal i møte med administrasjonen eller politikerne i forkant av saksbehandlingen er det greit å ha med seg disse stikkordene til møtet.

* Litt om FRI og vårt arbeid
	+ FRI sin målgruppe
	+ Hvilke aktiviteter vi har her
	+ Er det noen spesifikke problemstillinger lokalt?
* Målgruppen generelt
	+ Begrepet normbryter
	+ LHBTI – hva, og forskjellene mellom LHB og TI
* Problemstillinger og statistikk
	+ Annerledesheten og mangel på kunnskap
	+ Mobbing, trakassering og vold
	+ Psykisk helse og rus
* Problemstillinger og kommunenes tjenester
	+ Helse og omsorg
	+ Utdanning og skole
	+ Barnevern, PPT og Uteseksjonen
* Handlingsplaner og klare tiltak
	+ Kursing av ansatte i hver enhet
	+ Fagdager
	+ Besøke skoler og elever
	+ Besøke foresatte på informasjonsdager
	+ Informasjon ut i enhetene, spesielt de rundt ungdom (helsestasjoner etc.)
	+ Kommunen som arbeidsgiver (åpenhet på arbeidsplassen)
	+ Etiske regler rundt kommunalstøtte (anti-homo)
	+ Tilgjengelig materiale på biblioteker og andre relevante kommunale foretak.
	+ Revidere handlingsplanen hver andre/fjerde år
	+ Referanse/arbeidsgruppe
* Økonomisk støtte
	+ Informasjonsoppdrag
	+ Trygge møteplasser
	+ Kommunalstøtte til trykk/videreformidling etc.

# Relevante lenker

## Handlingsplan – Storbyer:

Stavanger - [http://www.stavanger.kommune.no/no/Tilbud-tjenester-og-skjema/Barn](http://www.stavanger.kommune.no/no/Tilbud-tjenester-og-skjema/Barn-og-familie/Handlingsplaner1/Handlingsplan-mot-diskriminering-av-lesbiske-homofile-og-bifile/)- [og-familie/Handlingsplaner1/Handlingsplan-mot-diskriminering-av-lesbiske-homofile](http://www.stavanger.kommune.no/no/Tilbud-tjenester-og-skjema/Barn-og-familie/Handlingsplaner1/Handlingsplan-mot-diskriminering-av-lesbiske-homofile-og-bifile/)- [og-bifile/](http://www.stavanger.kommune.no/no/Tilbud-tjenester-og-skjema/Barn-og-familie/Handlingsplaner1/Handlingsplan-mot-diskriminering-av-lesbiske-homofile-og-bifile/)

Bergen – [https://www.bergen.kommune.no/bk/multimedia/archive/00288/Regnbuebyen\_Ber](https://www.bergen.kommune.no/bk/multimedia/archive/00288/Regnbuebyen_Bergen__288244a.pdf)g [en 288244a.pdf](https://www.bergen.kommune.no/bk/multimedia/archive/00288/Regnbuebyen_Bergen__288244a.pdf)

Oslo - [http://www.frioa.no/wp-content/uploads/2016/10/HELE-Handlingsplanen](http://www.frioa.no/wp-content/uploads/2016/10/HELE-Handlingsplanen-vedtatt-i-bystyret-i-jun-2015-Stolte-Oslo-MED-ALLE-endringer-foresl%C3%A5tt-av-finanskomiteen.pdf)- [vedtatt-i-bystyret-i-jun-2015-Stolte-Oslo-MED-ALLE-endringer-foreslått-av](http://www.frioa.no/wp-content/uploads/2016/10/HELE-Handlingsplanen-vedtatt-i-bystyret-i-jun-2015-Stolte-Oslo-MED-ALLE-endringer-foresl%C3%A5tt-av-finanskomiteen.pdf)- [finanskomiteen.pdf](http://www.frioa.no/wp-content/uploads/2016/10/HELE-Handlingsplanen-vedtatt-i-bystyret-i-jun-2015-Stolte-Oslo-MED-ALLE-endringer-foresl%C3%A5tt-av-finanskomiteen.pdf)

Statlige handlingsplan – [https://www.regjeringen.no/contentassets/6e1a2af163274201978270d48bf4dfbe/l](https://www.regjeringen.no/contentassets/6e1a2af163274201978270d48bf4dfbe/lhbti_handlingsplan_web.pdf)hb [ti\_handlingsplan\_web.pdf](https://www.regjeringen.no/contentassets/6e1a2af163274201978270d48bf4dfbe/lhbti_handlingsplan_web.pdf)

LHBT-senteret - <https://www.bufdir.no/lhbt/Om_oss/>

## Foreninger:

Foreningen FRI - <https://foreningenfri.no/artikler/dette-mener-llh> Skeiv Ungdom – [http://www.skeivungdom.no](http://www.skeivungdom.no/)

Skeiv verden – [https://www.skeivverden.no](https://www.skeivverden.no/)

## Forskning og rapporter:

Mobbing - [http://laringsmiljosenteret.uis.no/mobbing/forskning-om](http://laringsmiljosenteret.uis.no/mobbing/forskning-om-mobbing/halvparten-av-homofile-gutter-blir-mobbet-article91956-14950.html)- [mobbing/halvparten-av-homofile-gutter-blir-mobbet-article91956-14950.html](http://laringsmiljosenteret.uis.no/mobbing/forskning-om-mobbing/halvparten-av-homofile-gutter-blir-mobbet-article91956-14950.html)

Bufdir - <https://www.bufdir.no/lhbt/LHBT_og_levekar_Hva_sier_forskningen/> Skeiv på bygda - <http://www.kun.no/uploads/7/2/2/3/72237499/2_2015_lhbt.pdf>

Og etc. etc. etc.